**ОСНОВНИ РЕЗУЛТАТИ ОТ НАБЛЮДЕНИЕТО НА**

**РАБОТНАТА СИЛА ПРЕЗ 2024 ГОДИНА**

Наблюдението на работната сила във всички държави - членки на ЕС, включително и в България, се провежда в съответствие с изискванията на Регламент (EС) 2019/1700 на Европейския парламент и на Съвета за създаване на обща рамка за европейската статистика за лицата и домакинствата, основана на индивидуални данни, събрани чрез извадки, и свързаните с него прилагащи регламенти на Европейската комисия в областта на статистиката на работната сила.

През 2024 г. **безработните лица** са 127.4 хил., от които 71.4 хил. (56.0%) са мъже и 56.1 хил. (44.0%) - жени.

**Коефициентът на безработица** е4.2% (4.4% за мъжете и 3.9% за жените), като в сравнение с 2023 г. намалява с 0.1 процентни пункта.

От всички безработни 14.2% са с висше образование, 53.6% - със средно, и 32.2% - с основно или по-ниско образование.

**Фиг. 1. Коефициенти на безработица по степени на образование**

**през 2023 и 2024 година**

**Коефициентът на безработица за възрастовата група 15 - 29 навършени години** е 7.7%.

Относителният дял на **продължително безработните лица** от всички безработни е 51.6%, а **коефициентът на продължителна безработица** е 2.1% - съответно 2.2% за мъжете и 2.1% за жените.

През 2024 г. общият брой на **заетите лица** e 2 932.9 хил., от които 1 554.1 хил., или 53.0%, са мъже и 1 378.7 хил., или 47.0%, са жени. **Коефициентът на заетост за населението на възраст 15 и повече навършени години** е53.2% (59.4% за мъжете и 47.6% за жените).

В сектора на услугите работят 1 967.0 хил. души, или 67.1% от заетите, в индустрията - 824.0 хил. (28.1%), а в селското, горското и рибното стопанство - 141.9 хил. (4.8%).

По статус в заетостта заетите лица се разпределят по следния начин: 4.9% (142.8 хил.) са работодатели, 6.7% (197.2 хил.) - самостоятелно заети без наети, 88.1% (2 582.7 хил.) - наети, и 0.3% (10.1 хил.) - неплатени семейни работници. От общия брой на наетите 1 950.6 хил. (75.5%) работят в частния сектор, а 632.1 хил. (24.5%) - в обществения.

**Заетите лица на възраст 15 - 64 навършени години** са 2 820.8 хиляди. **Коефициентът на заетост за населението в същата възрастова група** е 70.9% (74.1% за мъжете и 67.6% за жените).

**Фиг. 2. Коефициенти на заетост по възрастови групи**

**през 2023 и 2024 година**

**Коефициентът на заетост за населението на възраст 20 - 64 навършени години** е 76.8%. При мъжете коефициентът на заетост за тази възрастова група е 80.3%, а при жените - 73.1%.

**Коефициентът на заетост за възрастовата група 55 - 64 навършени години** е 69.9% (73.8% за мъжете и 66.2% за жените).

През 2024 г. **икономически активните лица на възраст 15 - 64 навършени години** са 2 945.6 хил., или 74.0% от населението на същата възраст. В сравнение с 2023 г. **коефициентът на икономическа активност** се увеличава с 0.1 процентни пункта.

**Икономически неактивните лица на възраст 15 - 64 навършени години** са 1 033.3 хил., от които 451.6 хил. са мъже и 581.7 хил. са жени. **Коефициентът на икономическа неактивност (15 - 64 навършени години)** е 26.0% - съответно 22.4% за мъжете и 29.6% за жените.

Броят на **обезкуражените на възраст 15 - 64 навършени години** е 23.2 хил., или 2.2% от всички икономически неактивни лица в същата възрастова група.

Относителният дял на **рано напусналите образование и обучение от населението на възраст 18 - 24 навършени години** е 8.2%.

Относителният дял на лицата с **висше образование от населението на възраст 25 - 34 навършени години** е 40.5%.

Относителният дял на **незаетите и неучастващи в образование и обучение от населението на възраст 15 - 29 навършени години** е 12.7%.

**Методологични бележки**

Наблюдението на работната сила е извадково и се провежда непрекъснато, като осигурява тримесечни и годишни данни за икономическата активност на населението на 15 и повече навършени години. Изследването обхваща обикновените домакинства в страната. Домакинствата, участващи в наблюдението, са подбрани на случаен принцип и се анкетират чрез лично интервю.

**Наблюдаван период -** характеристиките на всяко анкетирано лице се отнасят за състоянието му през определена календарна седмица (от понеделник до неделя).

**Икономически активното население (работната сила)** включва всички заети и безработни лица.

**Заети** са лицата на възраст 15 - 89 навършени години, които през наблюдавания период:

- извършват работа дори за един час, за което получават работна заплата или друг доход;

- не работят, но имат работа, от която временно отсъстват поради годишен отпуск, болест, отпуск при раждане и отглеждане на малко дете до навършване на 2-годишна възраст, гъвкав график на работното време, участие в обучение, свързано с работата, както и поради друго отсъствие, ако продължителността му е 3 месеца или по-малко.

**Безработни** са лицата на възраст 15 - 74 навършени години, които:

- нямат работа през наблюдавания период;

- активно търсят работа през период от четири седмици, вкл. наблюдаваната, или вече са намерили работа, която очакват да започнат до три месеца след края на наблюдавания период;

- имат възможност да започнат работа до две седмици след края на наблюдавания период.

**Продължително безработни** са лицата, които са безработни от една или повече години.

**Икономически неактивни** **(лица извън работната сила)** са лицата на възраст 15 и повече навършени години, които не са нито заети, нито безработни през наблюдавания период, вкл. всички лица на възраст 90 и повече навършени години.

**Обезкуражени** са лицата извън работната сила на възраст 15 - 74 навършени години, които желаят да работят, но не търсят активно работа, защото предполагат, че няма да намерят подходяща работа.

**Коефициент на икономическа активност** **-** относителен дял на икономически активното население (работната сила) от общото население (в съответната група).

**Коефициент на заетост -** относителен дял на заетите лица от общото население (в съответната група).

**Коефициент на безработица -** относителният дял на безработните лица от икономически активното население.

**Коефициент на продължителна безработица** **-** относителният дял на продължително безработните лица от икономически активното население.

**Коефициент на неактивност -** относителният дял на икономически неактивните лица от населението (в съответната група).

**Рано напуснали образование и обучение** са лицата на възраст 18 - 24 навършени години, завършили най-много основно образование и неучастващи в образование и обучение през последните четири седмици, предхождащи наблюдението.

**Незаети и неучастващи в образование и обучение** са лицата, които не са заети през наблюдавания период (т.е. са безработни или икономически неактивни) и същевременно не участват във формално или неформално образование и обучение през последните четири седмици, предхождащи наблюдението.

Годишните данни са осреднени стойности от четирите тримесечия на съответната година.

Поради направените закръгления в някои случаи общите данни могат да се различават незначително от сумата на отделните групи, включващи се в тях.

По-подробни данни от Наблюдението на работната сила могат да се намерят на сайта на НСИ - [www.nsi.bg](http://www.nsi.bg), раздел „Пазар на труда“, [Наблюдение на работната сила](https://www.nsi.bg/bg/content/3990/%D0%BD%D0%B0%D0%B1%D0%BB%D1%8E%D0%B4%D0%B5%D0%BD%D0%B8%D0%B5-%D0%BD%D0%B0-%D1%80%D0%B0%D0%B1%D0%BE%D1%82%D0%BD%D0%B0%D1%82%D0%B0-%D1%81%D0%B8%D0%BB%D0%B0) и в [Информационната система ИНФОСТАТ](https://infostat.nsi.bg/infostat/pages/module.jsf?x_2=3).

**Приложение**

**Таблица 1**

**Основни показатели за икономическа активност на населението през**

**2023 и 2024 година**

|  |  |  |  |
| --- | --- | --- | --- |
|  | **2023** | **2024** | **Прираст**  **(2024 спрямо 2023)** |
| **Общо** | | | |
| Коефициент на икономическа активност (15 - 64 години) - % | 73.9 | 74.0 | 0.1 |
| Заети лица - общо - хиляди | 2931.9 | 2932.9 | 1.0 |
| Заети лица на 15 - 64 години - хиляди | 2821.7 | 2820.8 | -0.9 |
| Заети лица на 15 - 24 години - хиляди | 108.3 | 102.9 | -5.4 |
| Заети лица на 15 - 29 години - хиляди | 315.3 | 307.6 | -7.7 |
| Заети лица на 20 - 64 години - хиляди | 2812.7 | 2812.0 | -0.7 |
| Заети лица на 55 - 64 години - хиляди | 621.8 | 628.8 | 7.0 |
| Коефициент на заетост - % | 53.3 | 53.2 | -0.1 |
| Коефициент на заетост (15 - 64 години) - % | 70.7 | 70.9 | 0.2 |
| Коефициент на заетост (15 - 24 години) - % | 18.8 | 17.3 | -1.5 |
| Коефициент на заетост (15 - 29 години) - % | 37.1 | 35.6 | -1.5 |
| Коефициент на заетост (20 - 64 години) - % | 76.2 | 76.8 | 0.6 |
| Коефициент на заетост (55 - 64 години) - % | 69.5 | 69.9 | 0.4 |
| Безработни лица - общо - хиляди | 132.4 | 127.4 | -5.0 |
| Безработни лица на 15 - 64 години - хиляди | 129.7 | 124.8 | -4.9 |
| Безработни лица на 15 - 24 години - хиляди | 14.9 | 14.5 | -0.4 |
| Безработни лица на 15 - 29 години - хиляди | 27.4 | 25.7 | -1.7 |
| Коефициент на безработица - % | 4.3 | 4.2 | -0.1 |
| Коефициент на безработица (15 - 64 години) - % | 4.4 | 4.2 | -0.2 |
| Коефициент на безработица (15 - 24 години) - % | 12.1 | 12.3 | 0.2 |
| Коефициент на безработица (15 - 29 години) - % | 8.0 | 7.7 | -0.3 |
| Коефициент на продължителна безработица - % | 2.3 | 2.1 | -0.2 |
| Обезкуражени лица - общо - хиляди | 38.3 | 24.2 | -14.1 |
| Обезкуражени лица на 15 - 64 години – хиляди | 37.0 | 23.2 | -13.8 |

**Таблица 1**

**Основни показатели за икономическа активност на населението през**

**2023 и 2024 година**

(Продължение)

|  |  |  |  |
| --- | --- | --- | --- |
|  | **2023** | **2024** | **Прираст**  **(2024 спрямо 2023)** |
| **Мъже** | | | |
| Коефициент на икономическа активност (15 - 64 години) - % | 77.3 | 77.6 | 0.3 |
| Заети лица - общо - хиляди | 1553.5 | 1554.1 | 0.6 |
| Заети лица на 15 - 64 години - хиляди | 1489.8 | 1490.4 | 0.6 |
| Заети лица на 15 - 24 години - хиляди | 62.9 | 63.3 | 0.4 |
| Заети лица на 15 - 29 години - хиляди | 176.7 | 174.1 | -2.6 |
| Заети лица на 20 - 64 години - хиляди | 1485.8 | 1485.0 | -0.8 |
| Заети лица на 55 - 64 години - хиляди | 318.5 | 320.6 | 2.1 |
| Коефициент на заетост - % | 59.4 | 59.4 | 0.0 |
| Коефициент на заетост (15 - 64 години) - % | 73.9 | 74.1 | 0.2 |
| Коефициент на заетост (15 - 24 години) - % | 21.2 | 20.7 | -0.5 |
| Коефициент на заетост (15 - 29 години) - % | 40.5 | 39.2 | -1.3 |
| Коефициент на заетост (20 - 64 години) - % | 79.9 | 80.3 | 0.4 |
| Коефициент на заетост (55 - 64 години) - % | 74.0 | 73.8 | -0.2 |
| Безработни лица - общо - хиляди | 71.7 | 71.4 | -0.3 |
| Безработни лица на 15 - 64 години - хиляди | 70.0 | 69.8 | -0.2 |
| Безработни лица на 15 - 24 години - хиляди | 9.2 | 9.2 | 0.0 |
| Безработни лица на 15 - 29 години - хиляди | 16.5 | 15.5 | -1.0 |
| Коефициент на безработица - % | 4.4 | 4.4 | 0.0 |
| Коефициент на безработица (15 - 64 години) - % | 4.5 | 4.5 | 0.0 |
| Коефициент на безработица (15 - 24 години) - % | 12.8 | 12.8 | 0.0 |
| Коефициент на безработица (15 - 29 години) - % | 8.5 | 8.2 | -0.3 |
| Коефициент на продължителна безработица - % | 2.4 | 2.2 | -0.2 |
| Обезкуражени лица - общо - хиляди | 22.0 | 14.0 | -8.0 |
| Обезкуражени лица на 15 - 64 години - хиляди | 21.2 | 13.5 | -7.7 |

**Таблица 1**

**Основни показатели за икономическа активност на населението през**

**2023 и 2024 година**

(Продължение и край)

|  |  |  |  |
| --- | --- | --- | --- |
|  | **2023** | **2024** | **Прираст**  **(2024 спрямо 2023)** |
| **Жени** | | | |
| Коефициент на икономическа активност (15 - 64 години) - % | 70.4 | 70.4 | 0.0 |
| Заети лица - общо - хиляди | 1378.4 | 1378.7 | 0.3 |
| Заети лица на 15 - 64 години - хиляди | 1331.9 | 1330.4 | -1.5 |
| Заети лица на 15 - 24 години - хиляди | 45.3 | 39.6 | -5.7 |
| Заети лица на 15 - 29 години - хиляди | 138.5 | 133.5 | -5.0 |
| Заети лица на 20 - 64 години - хиляди | 1326.9 | 1327.0 | 0.1 |
| Заети лица на 55 - 64 години - хиляди | 303.3 | 308.2 | 4.9 |
| Коефициент на заетост - % | 47.7 | 47.6 | -0.1 |
| Коефициент на заетост (15 - 64 години) - % | 67.4 | 67.6 | 0.2 |
| Коефициент на заетост (15 - 24 години) - % | 16.2 | 13.7 | -2.5 |
| Коефициент на заетост (15 - 29 години) - % | 33.5 | 31.8 | -1.7 |
| Коефициент на заетост (20 - 64 години) - % | 72.6 | 73.1 | 0.5 |
| Коефициент на заетост (55 - 64 години) - % | 65.3 | 66.2 | 0.9 |
| Безработни лица - общо - хиляди | 60.7 | 56.1 | -4.6 |
| Безработни лица на 15 - 64 години - хиляди | 59.7 | 55.0 | -4.7 |
| Безработни лица на 15 - 24 години - хиляди | 5.7 | 5.2 | -0.5 |
| Безработни лица на 15 - 29 години - хиляди | 11.0 | 10.2 | -0.8 |
| Коефициент на безработица - % | 4.2 | 3.9 | -0.3 |
| Коефициент на безработица (15 - 64 години) - % | 4.3 | 4.0 | -0.3 |
| Коефициент на безработица (15 - 24 години) - % | 11.1 | 11.7 | 0.6 |
| Коефициент на безработица (15 - 29 години) - % | 7.3 | 7.1 | -0.2 |
| Коефициент на продължителна безработица - % | 2.1 | 2.1 | 0.0 |
| Обезкуражени лица - общо - хиляди | 16.3 | 10.2 | -6.1 |
| Обезкуражени лица на 15 - 64 години - хиляди | 15.8 | 9.8 | -6.0 |